સુરત : ઇન્કમટેક્સ વિભાગ દ્વારા આસારામ-નારાયણ સાઇના આર્થિક સામ્રાજ્ય વિરુદ્ધ શરૂ કરવામાં આવેલા મેગા ઓપરેશનના આજે બીજા દિવસે વધુ ચોંકાવનારી માહિતીઓ બહાર આવવા પામી હોવાનું જાણવા મળ્યું છે. બાંધકામ ઉદ્યોગ, ચ્હાના બગીચા અને દારૂના ધંધાની સાથે સાથે આસારામ અને નારાયણ સાંઇ દ્વારા બોલીવુડમાં પણ મોટા પાયે રોકાણ કરવામાં આવ્યું હોવાની ચોંકાવનારી માહિતી મળવા પામી છે. સુરતના કેતન પટેલ અને અમૃત પટેલ સહિત મોટા ભાગના કરોડપતિ ભક્તો ઇન્કમ ટેક્સની વરૂણીમાં આવતાં હવે આસારામ-નારાયણ સાંઇની પિતા-પુત્રની જોડીના આર્થિક સામ્રાજ્યના કોથળામાંથી કંઇ કેટલા બિલાડા બહાર નીકળશે તે નક્કી છે.